ปวดขมับลงมาท้ายทอยปวดเบ้าตามากแค่หันไปมายังปวดตา นั่งหรือยืนก็ปวดหัวลงมาท้ายทอยบ้างครั้งจ่นได้ยินเสียงตุ้บๆที่ขมับหรือท้ายทอย เป็นได้3วัน วันที่3รู้สึกเจ็บคอ เหมือนจะไม่สบาย อยากรู้ว่าเป็นอะไร
สวัสดีค่ะ อาการปวดขมับลงมาท้ายทอย ปวดตา ดังกล่าวมา อาจมีสาเหตุมาจาก กล้ามเนื้อหรือเส้นเอ็นรอบๆศีรษะตึงตัวตามหลังการใช้งาน อาการจะเป็นมากช่วงเย็นๆได้ เป็นสาเหตุที่พบได้บ่อยที่สุด อาจปวดตุ๊บๆดังกล่าวมาได้สาเหตุอื่นๆเช่นปวดไมเกรน ทำให้ปวดมากที่ศีรษะข้างเดียว อาจมีอาการตาพร่า มองเห็นแสงวาบ สัมพันธ์กับการมีรอบเดือนในบางคน หรือปวดจากปลายเส้นประสาทอักเสบ อาจปวดแบบปวดจี๊ดๆ หรือปวดจากสาเหตุในสมอง แต่มีโอกาสเป็นไปได้น้อย หากไม่ได้ปวดมากขึ้นเรื่อยๆ หรือปวดรุนแรง หรือมีอุบัติเหตุในศีรษะนำมาก่อนในเบื้องต้นให้พักผ่อนให้เพียงพอ พักการใช้งานสายตามากๆ รับประทานยาแก้ปวดเพื่อบรรเทาอาการได้ และควรไปพบแพทย์ถ้ากินยาแก้ปวดแล้ว อาการไม่ทุเลา ยังปวดมากขึ้นเรื่อยๆ จนมีผลต่อการเรียน ต่อการทำงาน หรือมีอาการทางระบบประสาทเช่นกล้ามเนื้ออ่อนแรง ชาครึ่งซีก หน้าเบี้ยวร่วมด้วย